Blog tested: Δοκίμασα ιαματικά λουτρά και ανυπομονώ να ξαναδοκιμάσω – myfortysomethingworld
01/10/2018 14/05/2019 eleniplus
Τις τέσσερις πισίνες! Για 30 περίπου λεπτά -δεν κάνει να μείνεις μέσα στο ιαματικό νερό περισσότερη ώρα γιατί αντί να βγεις γεμάτη ευεξία θα νιώθεις πεσμένη- μπαινόβγαινα από τη μία πισίνα στην άλλη. Όχι με τυχαία σειρά, αλλά όπως ακριβώς μου συνέστησε η κοπέλα-ναυαγοσώστρια που επέβλεπε τις πισίνες.
Πρώτα μπαίνεις στην εσωτερική πισίνα με τους 32 βαθμούς Κελσίου και απολαμβάνεις το υδρομασάζ από τους πίδακες, που σου στέλνουν το νερό σε διαφορετικό σημείο ανάλογα με το που στέκεσαι. Μετά μπαίνεις στην εξωτερική πισίνα, που έχει θερμοκρασία περιβάλλοντος – τη μέρα που πήγα ήταν γύρω στους 28 βαθμούς.
Εδώ, με τις φίλες μου, μέσα στην καλή χαρά – και μέσα στην πισίνα με τα ιαματικά νερά!
Οι δύο επόμενες ήταν αυτές που ονειρεύομαι να δοκιμάσω όταν πάω ξανά στο Loutraki Thermal Spa! Η πισίνα με το ζεστό νερό, γύρω στους 36 βαθμούς Κελσίου και μετά βουτιά στους 17, σε μια μικρή πισίνα με ακίνητα νερά, για όσο αντέξεις!
Φίλη μου, το μόνο που θα σου πω είναι πως όλη αυτή η διαδικασία «ξύπνησε» το σώμα μου, ένιωθα γεμάτη ενέργεια, ζωντανή φρέσκια. Όσο για τους πίδακες και τα υδρομασάζ, οι ώμοι και η πλάτη μου τα ευγνωμονούν.
Δυο λόγια για τα ιαματικά νερά του Λουτρακίου
Το ιαματικό νερό πηγάζει μέσα από τα πετρώματα βαθιά μέσα στη γη. Και μέχρι να φτάσει στην επιφάνεια έχει αποκτήσει τα ιχνοστοιχεία και τα μεταλλικά συστατικά που του χαρίζουν την ιαματική και θεραπευτική του δράση. Τα ιαματικά νερά του Λουτρακίου θεωρούνται κορυφαία όχι μόνο στην Ελλάδα αλλά και στην Ευρώπη. Η βύθιση σε αυτά συνδυάζει πρόληψη και θεραπεία και χάρη στη σύνθεσή τους δρουν ευεργετικά σε μυοσκελετικούς πόνους και δερματικά προβλήματα, ενώ ταυτόχρονα χαρίζουν ευεξία, χαλάρωση, αναζωογόνηση, αντιγήρανση και απόλυτη αναγέννηση σώματος και πνεύματος.
Τα ιαματικά νερά στο Λουτράκι χαρακτηρίζονται υπόθερμα, χλωρονατριούχα, μεταλλικά, ασθενώς αλκαλικά, θερμοκρασίας από 29,5ο C έως 31,4ο C και ραδιενεργά 31 μονάδες Mache. Θεωρούνται πως όταν ακολουθηθεί το πρωτόκολλο των 21 επισκέψεων συμβάλουν σημαντικά στη θεραπεία για αρθροπάθειες, ρευματοπάθειες, για την αποκατάσταση της κινητικότητας μετά από ορθοπεδικά χειρουργεία, ισχιαλγία, οσφυαλγία, αυχενικό σύνδρομο, δισκοπάθεια και βοηθά ιδιαίτερα στην αντιμετώπιση και αποκατάσταση μυοσκελετικών και αθλητικών κακώσεων.
Αν θέλεις να μάθεις περισσότερα επισκέψου την ιστοσελίδα του Loutraki Thermal Spa ή το Visit Loutraki
Previous postΤαξίδι στην Τήνο – που να μείνεις, τι να φας, πότε να πας
Next postΑθλητικό σουτιέν και αθλητικό μπουστάκι: απαραίτητα όσο τα αθλητικά σου παπούτσια
2 σκέψεις σχετικά με το “Blog tested: Δοκίμασα ιαματικά λουτρά και ανυπομονώ να ξαναδοκιμάσω”
01/10/2018 στο 13:21
Ζήλεψα τόσο αυτή την εμπειρία σου! Θέλω κι εγώ! 🙂
Πάντα τέτοια, Ελένη μου!
01/10/2018 στο 17:43
Ναι, είναι υπέροχο! Θα το βάλω πρόγραμμα να πηγαίνω μερικές φορές το χρόνο – έτσι για την απόλαυση των αισθήσεων. Σε φιλώ!